Havila Kystruten

Havila Kystruten AS er et norsk rederi som skal drifte 4 av 11 skip i Hurtigruten, kystruten Bergen - Kirkenes. Rederiet er notert på Euronext Growth Oslo, og største aksjonær er Havila Holding AS i Fosnavåg. Administrerende direktør er Bent Martini.

Skip 
Rederiet har fire skip, alle med lengde på 124 meter og bredde på 22 meter. Lastekapasitet blir ni biler og 190 paller, der 40 av pallene kan fraktes med kjøling eller frysing. Skipene får et mannskap på 76 og lugarkapasitet til 468 passasjerer, samt plass til 172 dagreisende. Det første skipet fikk navnet «Havila Capella», mens det andre heter «Havila Castor» og de siste heter «Havila Polaris» og «Havila Pollux». «Havila Polaris» og «Havila Pollux» ble levert til rederiet ved Tersan-verftet i Tyrkia 1. august 2023. 

Skipene er designet av Havyard og har betegnelsen Havyard 923. Rolls-Royce har levert fremdriftssystem, basert på LNG og 6,1 MWh batteri.

«Havila Capella» og «Havila Castor» ble kontrahert for bygging i Tyrkia, mens «Havila Polaris» og «Havila Pollux» ble kontrahert ved ett spansk verft. Det spanske verftet havnet imidlertid i økonomisk uføre, noe som førte til at kontraktene ble kansellert. Nye kontrakter ble signert ved det tyrkiske verftet, som dermed bygger alle de fire fartøyene.

«Havila Capella» ble levert og satt i rute 12. desember 2021. GTLK Asia som «Havila Capella» er finansiert gjennom ble rammet av sanksjoner i april 2022, som førte til at skipet ble liggende i Bergen frem til slutten av juni, da Havila Kystruten fikk medhold i en kjennelse fra Hordaland tingrett. «Havila Castor» ble levert 22. april 2022, og satt i rute 10. mai 2022.

Referanser

Eksterne lenker 
 

Hurtigruterederier
Artikler i sjøfart-prosjektet